LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL žemės ūkio ministro 2006 m. birželio 12 d. įsakymo Nr. 3D-240 „DĖL VALSTYBINĖMS (PERDUOTOMS SAVIVALDYBĖMS) ŽEMĖS ŪKIO FUNKCIJOMS ATLIKTI SKIRTŲ LĖŠŲ APSKAIČIAVIMO METODIKŲ PATVIRTINIMO“ PAKEITIMO

2022 m. gruodžio 6 d. Nr. 3D-769

Vilnius

1. P a k e i č i u Lietuvos Respublikos žemės ūkio ministro 2006 m. birželio 12 d. įsakymą Nr. 3D-240 „Dėl valstybinėms (perduotoms savivaldybėms) žemės ūkio funkcijoms atlikti skirtų lėšų apskaičiavimo metodikų patvirtinimo“:

1.2. Pakeičiu 2 punktą ir jį išdėstau taip:

„2. Melioracijos ir hidrotechnikos statinių eksploatavimo valstybinei (valstybės perduotai savivaldybėms) funkcijai atlikti skirtų lėšų apskaičiavimo metodiką.“

1.3. Pakeičiu nurodytu įsakymu patvirtintą Melioracijos ir hidrotechnikos statinių eksploatavimo valstybinei (valstybės perduotai savivaldybėms) funkcijai atlikti skirtų lėšų apskaičiavimo metodiką:

1.3.1. Pakeičiu 2 punktą ir jį išdėstau taip:

„2. Lėšų poreikis melioracijos funkcijai atlikti savivaldybėse įvertinamas Valstybei nuosavybės teise priklausančių melioracijos statinių ir melioracijos sistemų naudojimo būklės vertinimo, melioracijos darbų finansavimo taisyklių, patvirtintų Lietuvos Respublikos žemės ūkio ministro 2013 m. kovo 21 d. įsakymu Nr. 3D-211 „Dėl Valstybei nuosavybės teise priklausančių melioracijos statinių ir melioracijos sistemų naudojimo ir priežiūros, būklės vertinimo, darbų apimčių nustatymo, melioracijos sistemų apsaugos, melioracijos darbų finansavimo ir melioracijos statinių nurašymo taisyklių patvirtinimo“, nustatyta tvarka.“

1.3.2. Papildau 6 punktu:

„6. Ministerija, atsižvelgdama į valstybės biudžeto galimybes, turi teisę skirti papildomą finansavimą savivaldybėms polderių sistemų eksploatacijai, atsižvelgdama į faktinį elektros energijos sunaudojimą per 12 kalendorių mėnesių (praėjusių metų IV ketvirtį ir einamųjų metų I–III ketvirtį) ir į vidutinės einamųjų metų I–III ketvirtį kainos už elektros energiją padidėjimą, lyginant su vidutine praėjusių metų kaina.“

2. N u s t a t a u, kad:

2.1. šio įsakymo 1.2 papunktis ir 1.3.1 papunktis įsigalioja 2023 m. sausio 1 d.;

2.2. šio įsakymo 1.3.2 papunktis galioja iki 2022 m. gruodžio 31 d.

Žemės ūkio ministras	Kęstutis Navickas